Steblová skala

Steblová skala je prírodná rezervácia v pôsobnosti správy Chránenej krajinnej oblasti Cerová vrchovina. Nachádza sa v katastrálnom území obce Gemerské Dechtáre, Hajnáčka v okrese Rimavská Sobota v Banskobystrickom kraji. Územie bolo vyhlásené v roku 2000 na rozlohe 37,3700 ha. Ochranné pásmo nebolo určené. Predmetom ochrany je: prírodná rezervácia je vyhlásená na ochranu lesných, lesostepných a stepných biotopov Cerovej vrchoviny, na ktoré sa viaže výskyt mnohých chránených druhov fauny a flóry. Ukážkovo vypreparovaný vulkanický útvar sopečného komína, bazaltových žíl a výlevov a zachovalú stĺpovitú odlučnosť čadiča. Referencie Externé odkazy Steblová skala v Zozname osobitne chránených častí prírody SR Chránené územia, Štátna ochrana prírody Slovenskej republiky Zdroj Tento článok je čiastočný alebo úplný preklad článku Steblová skala na českej Wikipédii.